ابراہیم بن ولید

ابراہیم بن ولید، پورا نام ابراہیم بن ولید بن عبد الملک (عہد:126ھ/744ء تا 127ھ/745ء) (عربی زبان میں : ابراهيم ابن الوليد بن عبد الملك‎، انگریزی زبان میں : Ibrahim ibn al-Walid) ایک اموی خلیفہ تھا۔ اس نے بہت کم وقت کے لیے حکومت کی تھی۔ یزید ثالث کی 126ھ میں وفات کے بعد تخت نشین ہوا۔ ابراہیم بن ولید ذی الحجہ 126ھ میں تخت تشین ہوا۔ یزید ثالث نے حکومت کے مفاد کے لیے کوئی کام نہ کیا تھا۔ وہ کمزور اور برائے نام خلیفہ تھا بالکل اسی طرح ابراہیم بن ولید نے بھی حکومت کے لیے کوئی کام سر انجام نہ دیا اور وہ بھی بے حد کمزور اور برائے نام خلیفہ تھا۔ 127ھ میں خلافت کے تھوڑے عرصے بعد ہی وہ اپنے مخالفوں کے خوف سے حکومت چھوڑ کر بھاگ نکلا۔ اس نے اپنے عہد میں عبدﷲ ابن عمر کو عراق کا والی مقرر کیا تھا۔Ibrahim ibn al-Walid - Wikipedia ابراہیم بن ولید کے والد ماجد کا نام ولید بن عبدالملک تھا۔ اس کی تعلیم کے بارے میں کوئی خاص معلومات حاصل نہیں ہے۔

 اختلاف بیعت 

ابراہیم بن ولید ایک برائے نام خلیفہ تھا کیونکہ اس کی خلافت کو تسلیم نہیں کیا گیا۔ صرف چند لوگوں نے بیعت کی تھی۔ اکثریت نے بیعت نہیں کی تھی۔ وہ کبھی خلیفہ کے لقب سے پکارا جاتا اور کبھی امیر کے لقب سے پکارا جاتا تھا۔ ایک جمعہ میں لوگوں نے اسے خلیفہ کہہ کر سلام کیا اور دوسرے جمعہ کو محض امیر کے لقب سے، آئندہ جمعہ کو نہ خلیفہ کہا اور نہ امیر کہا۔ابن خلدون، ج، 2، ص- 325 ابراہیم بن ولید اسی تذبذب کے عالم میں چار ماہ کے عرصہ تک خلافت پر فائز رہا۔ ایک روایت کے مطابق وہ کل ستر (70) روز تک خلیفہ رہا۔تاریخ اسلام، خالد اسمعیل، ص- 453

 مروان بن محمد کی مخالفت 

اس کے بھائی کے زمانے میں مروان بن محمد نے علم بغاوت بلند کیا تھا لیکن اس کے بھائی نے اسے آذربائیجان اور آرمینیہ کی حکومت دے کر اس کی بغاوت کو مصالحت میں بدل دیا تھا لیکن یزید کے مرنے کے بعد مروان بن محمد، ابراہیم بن ولید کی سیاسی کمزوری سے ایک بار پھر فائدی اٹھایا۔

 کتابیات 
 تاریخ اسلام، محمد خالد اسمعیل
 تاریخ اسلام، امتیاز پراچہ

 حوالہ جات 

زمرہ:132ھ کی وفیات
زمرہ:750ء کی وفیات
زمرہ:آٹھویں صدی کے اموی خلفا
زمرہ:آٹھویں صدی میں خلافت عباسیہ سے سزائے موت یافتہ شخصیات
زمرہ:اموی خلفاء
زمرہ:بنو امیہ
زمرہ:تاریخ بنو امیہ
زمرہ:تاریخی شخصیات
زمرہ:تیسرا فتنہ
زمرہ:خلافت عباسیہ سے سزائے موت یافتہ شخصیات
زمرہ:مسلم تاریخی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:710ء کی دہائی کی پیدائشیں
زمرہ:آٹھویں صدی کی عرب شخصیات
زمرہ:آٹھویں صدی میں ایشیا کے حکمران
زمرہ:یورپ میں آٹھویں صدی کے حکمران
زمرہ:افریقا میں آٹھویں صدی کے فرماں روا
زمرہ:آٹھویں صدی میں ایشیا کے بادشاہ
زمرہ:یورپ میں آٹھویں صدی کے فرماں روا